Hoe onafhanklik is SABC-raad? | Die Vryburger
Hoe onafhanklik is SABC-raad?
November 10, 2014 - Nuus - 2 comments
'n Aansoek is verlede week in die Johannesburgse hooggeregshof ingedien waarin die aanstellingsproses van die SABC se uitvoerende groephoof, bedryfshoof en finansiële hoof bevraagteken word.
Die aansoek word deur die SOS Coalition, 'n drukgroep wat hom vir 'n suksesvolle openbare uitsaaier beywer, die Freedom of Expression Institute (FXI) en Media Monitoring Africa (MMA) gebring. Die Minister van Kommunikasie se vermoë om die topbestuur van die SAUK aan te stel, word ook betwis.
Hlaudi Motsoeneng, die SABC se bedryfshoof en Faith Muthambi, minister van Kommunikasie is die respondente.
Die groep vra die hof of die magte van die minister om die SABC se topbestuur aan te stel en ander name te veto geregverdig is en of die magte nie aan 'n onafhanklike raad wat deur 'n openbare proses aangestel is, toegeken moet word nie.
Hulle wil weet dat ingevolge die Grondwet, hoe vry en onafhanklik is die SABC as die minister die aanstellings doen.
Die SABC is tans in verskeie hofsake betrokke. Die Wes-Kaapse hooggeregshof het gelas dat Motsoeneng geskors en tugstappe teen hom geneem word n.a.v. 'n ondersoek deur die Openbare Beskermer (OB). Motsoeneng het teen die beslissing geappelleer.
Die Wes-Kaapse hooggeregshof moet ook nog uitspraak lewer oor die SABC-raad se voorsitter, Ellen Tshabalala, se leuens oor kwalifikasies.
2 thoughts on "Hoe onafhanklik is SABC-raad?"
Bram November 10, 2014 at 9:37 am
Ons het Saterdagaand, net voor die Springbok rugby wedstryd, n krag onderbreking gehad, wat 3 ure geduur het. Ek trek toe maar my battery radio nader om na die uitsending te luister en kry die boodskap dat die SABCrap, om een of ander duistere rede nie die wedstryd sal uitsaai nie. Die SABCrap het nou nog een lisensie betaler minder.
Rens Roodt November 10, 2014 at 7:39 pm
defnitief – hulle steel al die geld en maak mixgrills sepies en flieks – selfs die nuus word aangepas op televisie en die radio – bevat net swart soos die duiwel self – gaan defnitief nie betaal vir die gemors meer verder nie